ตามฆ่าลูกชายอดีตนายก จ่อด้วย .357 อุกอาจกลางหมู่บ้านที่พัทลุง 
(เครดิตภาพจากเจ้าหน้าที่หน่วยกู้ภัยแม่ขรี),มือปืนตามยิงปลิดชีพหนุ่มพัทลุง ลูกชายอดีตนายก อบต.ชื่อดังอ.ป่าบอน จ่อด้วย.357 ตกรถตายคาที่ขณะออกจากบ้านเพื่อน ตร.มุ่งปมความขัดแย้ง ทั้งเรื่องธุรกิจไม่เปิดเผย ทะเลาะกับคนในหมู่บ้าน เผยรู้ตัวคนร้ายเตรียมออกหมายจับ  ,เมื่อเวลา 08.45 น. วันที่ 23 เม.ย.59 ร.ต.ท.นัฐพร ช่วยนุกูล รอง สว.(สอบสวน) สภ.ป่าบอน จ.พัทลุง ได้รับแจ้งจากพลเมืองดีว่า มีเหตุยิงกันตาย 1 ศพ ที่บนถนนภายในหมู่บ้าน บริเวณหน้าบ้านเลขที่ 264 ม.7 ต.ทุ่งนารี อ.ป่าบอน จ.พัทลุง จึงรุดไปตรวจสอบพร้อมด้วย พ.ต.อ.ภัทรวิชญ์ คีตโมทนียกุล ผกก.สภ.ป่าบอน นายตำรวจที่เกี่ยวข้อง พฐ.พัทลุง และหน่วยกู้ภัยแม่ขรี,ที่เกิดเหตุบริเวณหน้าบ้านเลขที่ดังกล่าว พบศพ นายอนันต์ ดำแป้น อายุ 34 ปี อยู่บ้านเลขที่ 100 ม.7 ต.ทุ่งนารี อ.ป่าบอน นอนเสียชีวิตจมกองเลือดในลักษณะหงายหน้า สวมเสื้อแขนยาวสีฟ้าลายสกอต กางเกงยีนส์สีเทา สภาพถูกยิงด้วยอาวุธปืนขนาด .357 เข้าที่บริเวณแผ่นหลัง กระสุนทะลุหน้าท้อง 1 นัด สะโพกด้านขวา 1 นัด และบริเวณแขนซ้าย แขนขวา 2 นัด รวม 4 นัด ในที่เกิดเหตุ ตำรวจไม่พบหลักฐานใดๆ,จากการสอบสวนในเบื้องต้น ทราบว่า ผู้ตายเป็นลูกชายของนายหนุ่ย ดำแป้น อดีตนายก อบต.ทุ่งนารี อ.ป่าบอน ซึ่งเป็นนักการเมืองท้องถิ่นชื่อดังรายหนึ่งของ จ.พัทลุง ปัจจุบันนายหนุ่ยได้เสียชีวิตแล้ว โดยก่อนเกิดเหตุผู้ตายขี่จักรยานยนต์ฮอนด้า สีเทา-ดำ ทะเบียน กยท.34 พัทลุง ออกจากบ้านพักมาพูดคุยกับนายธีรพัทร นวลละออ ซึ่งเป็นเจ้าบ้านเกิดเหตุพร้อมเพื่อนๆ อีก 3 คน เกี่ยวกับการชนโคของโคในกลุ่มนายธีรพัทรและของผู้ตายเอง หลังจากนั้นผู้ตายได้เดินออกมาจากบ้านของนายธีรพัทร เพื่อขี่รถกลับบ้าน จังหวะนั้นได้มีคนร้าย 1 คน เดินเข้ามาประชิดตัวแล้วใช้อาวุธปืนยิงใส่ผู้ตายในระยะเผาขนหลายนัด จนล้มลงจมกองเลือดเสียชีวิตคาที่ ส่วนคนร้ายวิ่งเข้าสวนยางพาราหลบหนีไป ท่ามกลางความตื่นตกใจของชาวบ้านที่ใกล้ที่เกิดเหตุ ,ทางด้าน พ.ต.อ.ภัทรวิชญ์ คีตโมทนียกุล ผกก.สภ.ป่าบอน เผยว่า ประเด็นสังหาร ในเบื้องต้น คาดว่าน่าจะมาจากสาเหตุความขัดแย้งการค้าขายสิ่งของบางอย่างไม่สามารถเผยรายละเอียดได้ และประเด็นความขัดแย้งเรื่องส่วนตัว เนื่องจากในช่วงสงกรานต์ที่ผ่านมา คือเมื่อเร็วๆ นี้ ผู้ตายไปมีปากเสียงกับชาวบ้านรายหนึ่งและมีการทำร้ายร่างกายกัน ซึ่งอาจทำให้ฝ่ายตรงข้ามส่งมือปืนตามคิดบัญชีแค้นก็ได้,ส่วนคนร้าย น่าจะเป็นคนในพื้นที่ใกล้เคียง เนื่องจากทราบเส้นทางในการหลบหนีเป็นอย่างดีหลังจากก่อเหตุ อย่างไรก็ตามในขณะนี้ ตำรวจได้เบาะแสของคนร้ายรายนี้แล้ว จะได้เร่งสืบสวนสอบสวนและรวบรวมพยานหลักฐาน รวมถึงประจักษ์พยาน เพื่อยื่นขออนุมัติหมายจับต่อศาลจังหวัดพัทลุงต่อไป.
มือปืนตามยิงปลิดชีพหนุ่มพัทลุง ลูกชายอดีตนายก อบต.ชื่อดังอ.ป่าบอน จ่อด้วย.357 ตกรถตายคาที่ขณะออกจากบ้านเพื่อน ตร.มุ่งปมความขัดแย้ง ทั้งเรื่องธุรกิจไม่เปิดเผย ทะเลาะกับคนในหมู่บ้าน เผยรู้ตัวคนร้ายเตรียมออกหมายจับ 
ยิงลูกชายอดีตนายก,ยิงกันตาย,อนันต์ ดำแป้น,.357,ป่าบอน,พัทลุง,ข่าว,ไทยรัฐ,ข่าวทั่วไทย,ข่าวภูมิภาค,ไทยรัฐออนไลน์